CELEX: 62007CN0482
Language: et
Date: 2007-11-02 00:00:00
Title: Kohtuasi C-482/07: Eelotsusetaotlus, mille esitas Rechtbank te 's-Gravenhage (Madalmaad) 2. novembril 2007  — AHP Manufacturing BV versus Bureau voor de Industriële Eigendom, tuntud ka nime all Octrooicentrum Nederland

12.1.2008   
            
            
               ET
            
            
               Euroopa Liidu Teataja
            
            
               C 8/6
            
         Eelotsusetaotlus, mille esitas Rechtbank te 's-Gravenhage (Madalmaad) 2. novembril 2007 — AHP Manufacturing BV versus Bureau voor de Industriële Eigendom, tuntud ka nime all Octrooicentrum Nederland
   (Kohtuasi C-482/07)
   (2008/C 8/12)
   Kohtumenetluse keel: hollandi
   Eelotsusetaotluse esitanud kohus
   Rechtbank te 's-Gravenhage
   Põhikohtuasja pooled
   
      Hageja: AHP Manufacturing BV
   
      Kostja: Bureau voor de Industriële Eigendom, tuntud ka nime all Octrooicentrum Nederland
   Eelotsuse küsimused
   
               1.
            
            
               Kas see, kui aluspatendi omanikule antakse välja tunnistus toote kohta, mille kohta on tunnistusetaotluse esitamise ajaks antud juba ühele või mitmele aluspatendi omanikule välja üks või mitu tunnistust, on vastuolus nõukogu 18. juuni 1992. aasta määrusega (EMÜ) nr 1768/92 ravimite täiendava kaitse tunnistuse kasutuselevõtu kohta (1), selle kehtivas redaktsioonis, eelkõige määruse artikli 3 lõike 1 punktiga c?
            
         
               2.
            
            
               Kas Euroopa Parlamendi ja nõukogu 23. juuli 1996. aasta määruse (EÜ) nr 1610/96 taimekaitsevahendite täiendava kaitsesertifikaadi kasutuselevõtu kohta (2), selle kehtivas redaktsioonis, ja eelkõige selle põhjenduse 17 ning artikli 3 lõike 2 teise lause alusel tuleb esimesele küsimusele vastata teisiti?
            
         
               3.
            
            
               Kas vastus eelnevatele küsimustele sõltub asjaolust, kas viimasena esitatud taotlus, nagu ka varasem(ad) taotlus(ed), on esitatud määruse (EMÜ) nr 1768/92 artikli 7 lõikes 1 sätestatud tähtaja jooksul või määruse (EMÜ) nr 1768/92 artikli 7 lõikes 2 sätestatud tähtaja jooksul?
            
         
               4.
            
            
               Kas vastus eelnevatele küsimustele sõltub asjaolust, kas määruse (EMÜ) nr 1768/92 artikli 13 alusel tunnistuse väljaandmisel möödub tagatud kaitseaeg samal või hilisemal ajal kui sama toote kohta väljastatud ühe või mitme tunnistuse kaitseaeg(ajad)?
            
         
               5.
            
            
               Kas vastus eelnevatele küsimustele sõltub asjaolust, et määruses (EMÜ) nr 1768/92 ei ole sätestatud, millise tähtaja jooksul peab pädev ametiasutus määruse artikli 9 lõike 1 tähenduses tunnistusetaotlust menetlema ja seejärel välja andma ning seetõttu võib liikmesriikide pädevate ametiasutuste erinev menetlemise kiirus tuua kaasa erinevused tunnistuse väljaandmise võimalustes?
            
         
      (1)  EÜT L 182, lk 1; ELT eriväljaanne 13/011, lk 200.
   
      (2)  EÜT L 198, lk 30; ELT eriväljaanne 3/19, lk 335.